recursal/SuperWikiNEXT-32B huggingface dataset:
**בחירה מהירה** (באנגלית: **Quickselect**) הוא אלגוריתם בחירה למציאת האיבר ה-k הכי קטן במערך או ברשימה בלתי ממויינות. לשיטת האלגוריתם קשר ישיר למיון מהיר. בדומה למיון מהיר, הביצועים שלו טובים בדרך כלל ויש לו סיבוכיות זמן ריצה ממוצעת טובה, אך ביצועים לא מרשימים במובן של זמן ריצה במקרה הגרוע. הוא פותח על ידי טוני הואר.

בחירה מהירה משתמשת באותו רעיון שעליו מבוסס מיון מהיר – בחירת איבר כציר (pivot), וחלוקה של שאר האיברים לשתי קבוצות – איברים שגדולים מהציר ואיברים שקטנים ממנו. עם זאת, מכיוון שמטרתו של אלגוריתם הבחירה הוא למצוא איבר בודד ולא לסדר את האיברים, בניגוד למיון מהיר שמופעל רקורסיבית על האיברים של שתי הקבוצות הוא יופעל בכל פעם רק על הקבוצה שבה נמצא האיבר שמחפשים. לפיכך יורד זמן הריצה הממוצע מ-{\displaystyle O(nlogn)} במקרה של מיון מהיר ל-O(n). זמן הריצה במקרה הגרוע ביותר נותר {\displaystyle O(n^{2})}.

בדומה למיון מהיר, גם בחירה מהירה ממומש בדרך כלל כאלגוריתם תוך-מקומי.

האלגוריתם
---------

במיון מהיר נעשה שימוש באלגוריתם עזר בשם חלוקה (partitions), שאחראי על חלוקת האיברים במערך לכאלה הקטנים מאיבר נתון (שיופיעו לפני האיבר לאחר החלוקה) וכאלה הגדולים ממנו (שיופיעו אחריו).

להלן פסואודו קוד עבור אלגוריתם החלוקה. האיבר שלפיו מתבצעת החלוקה נקרא `list[pivotIndex]`:

```
function partition(list, left, right, pivotIndex)
 pivotValue := list[pivotIndex]
 swap list[pivotIndex] and list[right] // Move pivot to end
 storeIndex := left
 for i from left to right-1
 if list[i] < pivotValue
 swap list[storeIndex] and list[i]
 increment storeIndex
 swap list[right] and list[storeIndex] // Move pivot to its final place
 return storeIndex

```
באלגוריתם מיון מהיר מופעל אלגוריתם החלוקה בכל פעם באופן רקורסיבי על שתי הקבוצות (קבוצת הקטנים מאיבר הציר וקבוצת הגדולים ממנו), אך בבחירה מהירה מספיק להפעיל בכל פעם את האלגוריתם רק על אחד הצדדים, שכן אנחנו מעוניינים במציאת איבר בודד ולא בסידור של כל המערך. בכל שלב אנחנו יודעים באיזו קבוצה של החלוקה נמצא האיבר שאנחנו מחפשים בהתאם לתשובה לשאלה האם הוא גדול מאיבר הציר או קטן ממנו, ונוכל להפעיל את האלגוריתם שוב רק על קבוצה זו. להלן הפסאודו קוד:

```
 // Returns the n-th smallest element of list within left..right inclusive
 // (i.e. left <= n <= right).
 // The search space within the array is changing for each round - but the list
 // is still the same size. Thus, n does not need to be updated with each round.
 function select(list, left, right, n)
 if left = right // If the list contains only one element,
 return list[left] // return that element
 pivotIndex := ... // select a pivotIndex between left and right,
 // e.g. left + floor(rand() % (right - left + 1))
 pivotIndex := partition(list, left, right, pivotIndex)
 // The pivot is in its final sorted position
 if n = pivotIndex
 return list[n]
 else if n < pivotIndex
 return select(list, left, pivotIndex - 1, n)
 else
 return select(list, pivotIndex + 1, right, n)

```
ניתן גם להחליף את הרקורסיה בלולאה:

```
 function select(list, left, right, n)
 loop
 if left = right
 return list[left]
 pivotIndex := ... // select pivotIndex between left and right
 pivotIndex := partition(list, left, right, pivotIndex)
 if n = pivotIndex
 return list[n]
 else if n < pivotIndex
 right := pivotIndex - 1
 else
 left := pivotIndex + 1

```
**עיט מלאי שחור** (שם מדעי: *Ictinaetus malaiensis*) הוא מין של עיט ממשפחת הנציים החי בדרום-מזרח אסיה והודו והוא המין היחידי בסוגו.

עיט זה בעל כסות נוצות שחורות והוא מזכיר במראהו את העיט השחור מאפריקה, ששייך לסוג עיט. העיט המלאי חי בעיקר סביב למורדות הרי ההימלאיה והיערות סביבם. הם מעדיפים סביבה של יערות סבוכים.

אורכו של העיט 70–80 ס"מ, משקלו 1-1.6 ק"ג ואורך מוטת הכנפיים 164-178 ס"מ. העיט בעל פנים צהובות, מקור מוטה ומעוקל וטפרים צהובים ארוכים. הזנב ארוך ומעט מנומר בלבן.

העיט ניזון מיונקים קטנים שונים, עופות וביצים. הוא דואה מעל היער וכשהוא מבחין בטרף הוא מאבד גובה בהדרגה ואז עט על הטרף מאחורה והורג אותו עם טפריו העצומות. הוא יכול להרוג סנאי רטופה הודי (Ratufa indica) וגורים של קופי מקוק. טפרי העיט מותאמות במיוחד בשביל לתפוס ביצים מתוך קינם ולאחוז בהם בחוזקה.

זוג העיטים המונוגמיים, מקנן על עץ ובונה קן בגובה 3–4 מ' ובתוכו הנקבה מטילה 2 ביצים.

קישורים חיצוניים
----------------

ויקישיתוף מדיה וקבצים בנושא **עיט מלאי שחור** בוויקישיתוף

|  |  |
| --- | --- |
| מזהים טקסונומיים עריכת הנתון בוויקינתונים | 
* IUCN
* EOL
* ARKive
* ITIS
* NCBI
* GBIF
 |

הערות שוליים
------------

1. ↑  עיט מלאי שחור באתר הרשימה האדומה של IUCN

עיט שחור דואה בקרנאטקה שבהודו
**התנגשות פלסטית** היא התנגשות בה אובד חלק מסך האנרגיה הקינטית של הגופים המתנגשים בזמן ההתנגשות. הפרש האנרגיות מומר לסוגי אנרגיה אחרים, למשל אנרגיית חום. הגודל שבכל זאת נשמר הוא התנע הכולל של הגופים. 

**התנגשות פלסטית מושלמת** (נקראת גם התנגשות פלסטית מלאה) היא התנגשות שבסופה הגופים המתנגשים ינועו יחד, באותו כיוון ובאותה מהירות. בהתנגשות פלסטית מושלמת מקדם התקומה שווה לאפס, בעוד שבהתנגשות פלסטית כללית ערכו בין אפס לאחת.

התנגשות פלסטית מושלמת בין שני גופים שווי מסה
התנגשות של גופים מקרוסקופיים היא תמיד התנגשות פלסטית משום שישנה המרה של חלק מן האנרגיה הפלסטית לחום. התנגשויות של מולקולות שאינן חד-אטומיות הן פלסטיות כאשר ישנה המרת אנרגיה קינטית לרוטציות, וויברציות של המולקולות.

התנגשות פלסטית של שני גופים במימד אחד
-------------------------------------

נדון במקרה של התנגשות פלסטית מושלמת בין שני גופים במסות m\_{1} ו-m\_{2} הנעים על קו אחד, במהירויות {\displaystyle v\_{1}} ו-v\_{2} (בהתאמה). לאחר ההתנגשות שני הגופים ינועו כגוף אחד במהירות שנסמנה {\displaystyle v\_{f}}. מפאת שימור התנע, סך התנע לפני ההתנגשות שווה לסך התנע לאחר ההתנגשות:

\,\!m\_{{1}}v\_{{1}}+m\_{{2}}v\_{{2}}=(m\_{{1}}+m\_{{2}})v\_{{f}}

במקרה זה, האנרגיה הקינטית שתאבד היא:

{\displaystyle \,\!\Delta E={\frac {1}{2}}{\frac {m\_{1}m\_{2}}{m\_{1}+m\_{2}}}\left(v\_{1}-v\_{2}\right)^{2}}

ראו גם
------

* התנגשות אלסטית

קישורים חיצוניים
----------------

ויקישיתוף מדיה וקבצים בנושא **התנגשות פלסטית** בוויקישיתוף

|  |  |
| --- | --- |
| בקרת זהויות עריכת הנתון בוויקינתונים | 
* GND: 4426875-0

 |
**ערבתיים** (שם מדעי: Saliceae) היא משפחה בסדרת המלפיגאים, הכוללת עצים ושיחים משירי עלים. הערבתיים נמצאים בעיקר באזורים הממוזגים של כדור הארץ, ויוצרים שם יערות. גידולם המהיר של הערבתיים, תובע לחות רבה, ועל כן הם גדלים בעיקר על גדות נחלים. במשפחת הערבתיים שני סוגים, האחד הוא הערבה המונה כ- 350 מינים, והשני הצפצפה המונה כ- 40 מינים.

הערבתיים הם עצים דו-ביתיים, כלומר כל עץ מכיל פריחה זכרית או נקבית בלבד. פרחי הערבתיים מסודרים בצורת עגיל והם מחוסרי עטיף, אשר במקומו, נמצאים בבסיס הפרח, קשקשים דמויי ספלול. פרי הערבתיים הוא הלקט, המכיל זרעונים שלכל אחד מהם ציצית שיער.המשפחה נקראת על שם הסוג ערבה 
והופיעה לפני 80 מיליון שנה בתקופת הקרטיקון.

מיני הערבה מצטיינים בעליהם הצרים והארוכים, בעוד שלעלי הצפצפה צורת ביצה או מעוין. 

בישראל, חמישה מיני ערבה, ומין צפצפה אחד.

קישורים חיצוניים
----------------

ויקישיתוף מדיה וקבצים בנושא **ערבתיים** בוויקישיתוף

|  |  |
| --- | --- |
| מזהים טקסונומיים עריכת הנתון בוויקינתונים | 
* EOL
* ITIS
* NCBI
* GBIF
* IPNI
* צמחיית ישראל ברשת
* Tropicos
 |

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007553430505171
* BnF: cb12269746f (data)
* GND: 4189422-4
* LCCN: sh85116749
* NKC: ph200880

 |
זוג ערדליים
**ערדליים** וביחיד **ערדל**, הם מין נעל או מגף העשויים גומי הנלבשים מעל לנעל, לשם שמירתה מפני בוץ, רטיבות וכו'.

על-פי רוב ערדליים מגיעים עד מעט מתחת לברך, אולם יש סוגי ערדליים (כמו בתמונה) שנמוכים אף מהנעל עצמה וכל תכליתם להגן על סוליית הנעל מפני לכלוך או חדירת מים ושלג.

בימים עברו היו נעליים אלו עשויות עור ועץ. כשהרומאים כבשו את גאליה, היא צרפת של ימינו, הם שאלו את סגנון המגף הגאלי, והאצילים אף אימצו בשמחה דגם ערדל מעור אדום וסוליית עץ מגולפת ומקושטת להצגת מעמדם. עם זאת, בדרך כלל באותם ימים לא היו אלו אלא פלטפורמות-עץ מוגבהות שחוזקו אל הנעל הפנימית ברצועות, למניעת מגע של הנעל ברפש בתקופה שדרכים סלולות לא היו נפוצות בערים.

בשימוש המודרני הערדל הוא נעל חיצונית שנועלים בעת מזג אוויר סוער כדי לשמור על זו הפנימית יבשה. ערדליים מיוצרים כיום כמעט תמיד מגומי. עד לגיפור הגומי, סבל החומר מהשפעות של הטמפרטורה, ועם תהליך הגיפור שהביא גודייר השתפר המוצר ובשנות ה-90 של המאה ה-19 היה לערדליים אלסטיים שקל היה לנעול ולחלוץ אותם.

שני הסוגים הבסיסיים של הערדל המודרני הם –

* הסוג הגבוה והרחב, שנועד לעמוד בתנאים קשים, עשוי גומי עבה וסוליה כבדה
* הערדל הדק והפשוט, העשוי חומרים גמישים וקלים ונועד רק להגנה מפני רטיבות.

הסוג הראשון, לבד מתפקידו בארצות שבהן יש שלג כבד - משמש למעשה גם בארצות כישראל, כחלק מציוד רכיבה על אופנוע בתנאי שטח בחורף, במקרה כזה הערדל עשוי להיות מיוצר מבד לייקרה עבה. הסוג השני, הנמוך - מתאים לערים שבהן ימי גשם מרובים, ובאחדות מהן (כאוסלו) הגיע למעמד של פריט אופנה עירוני שזוכה למגוון עיצובים וצבעים.

ברוסיה יש לערדליים (גָאלוֹשִי) מעמד מסורתי חשוב לצד מגפי לבד רוסיים, הנקראים וָלֵנְקִי, כשהראשונים ננעלים מעל האחרונים אשר אינם חסיני גשם.

ראו גם
------

* נעלי שלג

קישורים חיצוניים
----------------

| מיזמי קרן ויקימדיה |
| --- |
| ויקימילון ערך מילוני בוויקימילון: **ערדל** |
| ויקישיתוף תמונות ומדיה בוויקישיתוף: **ערדליים** |
**אאוקסיה** (שם מדעי: *Eocasea*) הוא סוג של סינאפסיד מקבוצת הפליקוזאוריה, אשר חי במשך הקרבון הפנסילבני שלפני 300 מיליון שנה מזמננו בביצות ארצות הברית. המאובנים שלו התגלו בקנזס ב-2014 ותוארו בידי החוקרים רייס ופרוביץ' (Reisz & Fröbisch) שמשעות שמו: "קסיזאור השחר". הסוג כולל מין יחיד: *Eocasea martini*, לכבוד אוסף הדגימה ד"ר לארי מרטין.

מאפיינים
--------

האאוקסיה היה מקרוביהם של הקוטילורוניצוס והאדפוזאורוס מהפרם והוא נחשב לאחד הפליקוזאורים הקדומים בעולם. כאחד מראשוני בני הקבוצה קסיזאוריה (Caseasauria), אשר הייתה כנראה הראשונה שבקבוצות הטטרופודים שהתפתחו לאכול צמחים הוא היה קטן בהרבה מקרוביו, לא עולה על 20 ס"מ ומשקל של 4 ק"ג. הגוף היה בעל מבנה גוף חביתי, רגליים צרות וקטנות וראש בעל נחיריים בולטים ולסתות שטוחות בעלות שיניים דמויי-עלים שהתאימו לאכילת צמחייה רכה או אף לאוכל-כל (שכנראה ניזון מחרקים וטרף דומה), זאת לאחר שהוא התפתח כנראה מאבות טורפים וקטנים יותר שדמו לסוג *Eothyris*.

קישורים חיצוניים
----------------

ויקישיתוף מדיה וקבצים בנושא **אאוקסיה** בוויקישיתוף

|  |  |
| --- | --- |
| מזהים טקסונומיים עריכת הנתון בוויקינתונים | 
* EOL
* GBIF
 |

* מאמר על האאוקסיה (באנגלית)
**אדולף אולמן,** הברון ברניווארי (בהונגרית: **Ullmann Adolf**; פשט, 19 ביוני 1857 – בודפשט, 5 בפברואר 1925) היה כלכלן יהודי-הונגרי, חבר הבית העליון של בית הנבחרים ההונגרי, אחת מעשרים ושמונה משפחות הברונים היהודים-הונגרים.

ביוגרפיה
--------

בנין הבורסה לניירות ערך בבודפשט. נוסדה בשנת 1864.
אביו של אדולף אולמן, מוריץ ג'רג' אולמן היה סיטונאי וסגן נשיא בורסת הסחורות וניירות הערך של בודפשט, אמו הייתה יוליה ליאון. אדולף סיים את לימודיו באקדמיה למסחר בבודפשט ובשנת 1874 הצטרף ל"בנק האשראי הכללי ההונגרי", שם התמנה למנהל סניף בשנת 1881 למנהל העסקים בשנת 1885 ולנשיא הבנק ב- 1895. בשנת 1909 ירש את כיסאו של ז'יגמונד קורנפלד בלשכת המנכ"ל, ובשנת 1910 התמנה כחבר בבית העליון בפרלמנט ההונגרי. הבית העליון של הפרלמנט מנה אז כ-360 חברים ומושבים קבועים נקבעו הן לראשי הכנסיות השונות (לרבות היהודים) והן לאצולה הגבוהה (נסיכים רוזנים) ולחלק מן האצולה הנמוכה לאנשי עסקים חשובים ולנציגי הלאומים השונים בהונגריה. הבית העליון פעל במתכונת זו משנת 1867 עד 1918 ולאחר מכן משנת 1927 עד 1945. אולמן מילא תפקיד מוביל בהנהגת פעולות רבות בתחום המימון הציבורי ובהקמת חברות תעשיות. הוא היה סגן נשיא האיגוד הלאומי של התעשיינים ונשיא מחלקת התעשייה. בשנת 1916 קיבל את הצלב הגדול של מסדר פרנץ יוזף, בין יתר אותות ההוקרה, ומה 13 באפריל 1818 הוענק לו גם התואר "ברון".

רבים מכתביו בנושא פיננסי ובנושאי מדיניות המסחר הלאומית התפרסמו בעיקר בעיתון בשפה הגרמנית שהוםיע בבודפשט הפסטר לויד. בשנת 1905 כתב ספר על מחקריו בנושא פיננסים ואשראי בעקבות סיור מקיף שערך בארצות הברית.

משפחתו
------

הוא נשא לאישה את אלה ליכטנברג בשנת 1890 ונולדו הם שלושה ילדים:

* ג'רג' (1961-1891), לימים גם הוא היה מנכ"ל בנק האשראי הכללי ההונגרי, אספן אמנות ידוע; אשתו הייתה ארז'בט אוטְל-פּאלפי(1902–?) )
* פרנץ (1914-1894) מת מוות הרואי במלחמת העולם הראשונה
* מריה (1899-?); בעלה יוז'ף פאקשי (1893-?)

לקריאה נוספת
------------

* לקסיקון יהודי הונגרי, אדולף אולמן
* הלקסיקון הגדול של רוואי (כרך 18, טירת טארגן)
* בלה קמפלן: משפחות אצילות הונגריות (כרך א')

קישורים חיצוניים
----------------

ויקישיתוף מדיה וקבצים בנושא **אדולף אולמן** בוויקישיתוף

הערות שוליים
------------

1. ↑  הבורסה לניירות ערך של בודפשט (באנגלית)

|  |  |
| --- | --- |
| בקרת זהויות עריכת הנתון בוויקינתונים | 
* GND: 1148032975
* SUDOC: 166726338
* VIAF: 313557853
* WorldCat: viaf-313557853

 |
**ג'ימנמה סילבסטר** (שם מדעי: *Gymnema sylvestre*) הוא צמח מטפס ממשפחת האסקלפיים ומקורו במרכז ובדרום הודו. הצמח משמש ברפואה ההודית כתרופה טבעית לסוכרת מזה כאלפיים שנה.

מרכיבי הצמח
-----------

החומר הפעיל בצמח מורכב מקבוצת מולקולות מסוג טריטרפן סאפונין הידועות כחומצות ג'ימנמיק. חומצות אלה הן אנטי-סוכרתיות ונוגדות דלקות. במחקר משנת 1967 בודדה חומצת A1 מעלי הצמח וזוהתה כמרכיב משמעותי ופעיל לוויסות סוכר. מחקרים מתקדמים משנת 1971 דנים בהשפעת החומצה על שינוי טעם הסוכר.

חומצת ג'ימנמיק: מבנה

סגולות רפואיות
--------------

מחקרים בני ימינו מראים כי שימוש לטווח ארוך בעלי הצמח מפחית את רמות הסוכר בדם וכמו כן מנטרל את הטעם המתוק בפה. החומר הפעיל האחראי לכך נמצא בחומצות הג'ימנמיק שפועלות כמווסתות וכתחליף לסוכר. מחקר על עכברים משנת 2003 מתאר כי הצמח חוסם קולטני טעם מתוק. חומצות הג'ימנמיק משמשות כרכיב פעיל במחקרים כימיים רבים הבוחנים את אנטומית הטעם ובמחקרים על סוכרת. החומצות זוהו כמפחיתות רמות סוכר וחומצות אמינו במעיים.
מחקר שבוצע על עכברים משנת 2005, הראה כי תמיסה בריכוז של 00.125 (mg/ml) המופקת מעלי הצמח, גרמה לשינויים הפיכים ולגידול ברמות אינסולין וסידן בתאי בטא. ממצאים אלו מציעים כי מרכיבי התמיסה מסייעים במעבר האינסולין אל תוך התא. בסדרת מאמרים רפואיים משנת 1990 פורסם כי חומצות הג'ימנמיק מסייעת בבניית תאי בטא של הלבלב ועל כן כתרופה מסייעת לחולי סוכרת ב'.

קישורים חיצוניים
----------------

ויקישיתוף מדיה וקבצים בנושא **ג'ימנמה** בוויקישיתוף

|  |  |
| --- | --- |
| מזהים טקסונומיים עריכת הנתון בוויקינתונים | 
* TPL
* EOL
* ITIS
* NCBI
* GBIF
* IPNI
* Tropicos
 |

הערות שוליים
------------

1. ↑  [Duke, James A. The Green Pharmacy. Emmaus, PA: Rodale Press, Inc. 1997 ]
2. ↑  Gymnemic acid, the antisaccharine principle of Gymnema sylvestre. Isolation and heterogeneity of gymnemic acid A1 - Journal of Agricultural and Food Chemistry (ACS Publication...
3. ↑  J. Agric. Food Chem. 1973, 21 (5), pp 899–903 פטנט, עיקרי חומצות ג'ימנמיק כאנטי סוכרתיים
4. ↑  J. Agric. Food Chem. 1969, 17 (4), pp 704–708 מבנה חומצות ג'ימנמיק
5. ↑  ממתיקים אלטרנטיבים
6. ↑  Differential Gurmarin Suppression of Sweet Taste Responses in Rat Solitary Nucleus Neurons | Journal of Neurophysiology
7. ↑
8. ↑  An Error Occurred Setting Your User Cookie
9. ↑  Inhibitory effect and mechanism of aca... [World J Gastroenterol. 2001] - PubMed - NCBI
10. ↑  from: English גירוי הפרשת אינסולין על ידי תמצית ג'ימנמה (מחקר)
11. ↑  Journal of Ethnopharmacology 1990;30; 295-300 מאמרים מדעים
12. ↑  Stimulation of insulin secretion by an aqueous extract of Gymnema sylvestre: role of intracellular calcium
**אדולף אולנד** (בהולנדית: **Adolf Georg Olland**;‏ 13 באפריל 1867, אוטרכט – 22 ביולי 1933, האג) היה שחמטאי הולנדי מוביל בתקופה שלפני מקס אויבה, ואלוף הולנד לשנת 1909. במקצועו היה רופא.

קריירה
------

אולנד הגיע למקום השלישי בתחרות אמסטרדם בשנת 1887 (ניצח: דירק ואן פורייסט), חלק מקום ראשון בתחרות אמסטרדם 1889, הגיע למקום השני, לאחר רודולף לומן בתחרות אוטרכט 1891, הגיע חמישי בתחרות חרונינגן 1893 (ניצח: רודולף לומן), הגיע למקום השני, לאחר רודולף לומן בתחרות רוטרדם בשנת 1894, חלק מקום ראשון בתחרות ארנהיים 1895, הגיע למקום השני בתחרות אמסטרדם 1899 אחרי הנרי ארנסט אטקינס, הגיע שני אחרי רודולף סוידרסקי בתחרות מינכן 1900.

אולנד ניצח בתחרות הארלם בשנת 1901, הגיע שמיני בתחרות הנובר 1902 (ניצח: דוד ינובסקי), הגיע למקום ה-19 בתחרות קרלסבד 1907 (ניצח: עקיבא רובינשטיין). חלק מקום ראשון עם אברהם שפייר באליפות הראשונה של הולנד שהתקיימה בליידן בשנת 1909, הגיע למקום הרביעי בתחרות סטוקהולם 1912 (האליפות הנורדית השמינית, ניצח: אלכסנדר אלכין), ובשנת 1913 הגיע למקום השלישי בתחרות שבינגן (ניצח: אלכסנדר אלכין).

לאחר מלחמת העולם הראשונה חלק אולנד מקום 7–8 בתחרות הייסטינגס 1919 (ניצח: חוסה ראול קפבלנקה), חלק מקום 14–15 בתחרות גטבורג (ניצח: פאול יונר), הגיע שלישי בתחרות אוטרכט 1920 (ניצח: גזה מארוצי), חלק מקום 3–4 בתחרות ניימיכן 1921 (אליפות הולנד החמישית, ניצח: מקס אויבה), הגיע למקום ה-18 בתחרות שבינגן 1923 (ניצחו: פאול יונר ורודולף שפילמן), הגיע שלישי בתחרות אוטרכט 1927 (ניצח: מקס אויבה), הגיע שביעי בתחרות אמסטרדם 1929 (אליפות הולנד השמינית, ניצח: מקס אויבה), הגיע שמיני בתחרות האג-ליידן בשנת 1933 (אליפות הולנד התשיעית, ניצח: מקס אויבה).

אולנד היה פעיל מאוד גם בדו-קרבות. הוא השתתף ב-29 דו-קרבות וניצח את מרבית שחקני הולנד מלבד מקס אויבה שניצח אותו פעמיים. מול שחקנים זרים הצליח פחות ונוצח על ידי אמנים כגזה מארוצי, ריכרד רטי ואדגר קול.

אולנד מת מהתקף לב במהלך אליפות הולנד שהתקיימה בהאג בשנת 1933.

קישורים חיצוניים
----------------

ויקישיתוף מדיה וקבצים בנושא **אדולף אולנד** בוויקישיתוף

* אדולף אולנד, באתר צ'סגיימס (באנגלית)
* ניצחון של אולנד בשחמט בהתכתבות מול בלוג

|  |  |
| --- | --- |
| בקרת זהויות עריכת הנתון בוויקינתונים | 
* ISNI: 0000 0003 8849 5855
* NTA: 148580963
* VIAF: 281711703
* WorldCat: viaf-281711703

 |
אין לבלבל עם אין לבלבל ערך זה עם הערך "סטגוזאורוס".

**סטגואורוס** (שם מדעי: *Stegouros*; מילולית: "זנב בעל גג") הוא סוג של דינוזאור מקבוצת האנקילוזאורים שחי במשך הקרטיקון העליון שלפני 74.9 עד 71.7 מיליון שנה לפני זמננו באמריקה הדרומית. הסוג תואר ב-2021 והכיל מין יחיד - **Stegouros elengassen**. שם המין קרוי לכבוד המפלצת "elengassen" של שבט אנשי טהולצ'ה (אנ'), מהמפוצ'ה.

ממצאי המאובנים של דינוזאור זה התגלו ב"Dorotea Formation" שבמגאיאנס ואנטארקטיקה צ'ילנה שבדרום צ'ילה ואלה הכילו שלד כמעט שלם של פרט אחד לרבות שרידי האוסטאודרם, אשר דמה לאנקילוזאורוס, אם כי השתייך לקבוצה שונה שלפי מספר חוקרים שייכת למשפחת הנודוזאוריים ומכילה את הקנברזאורוס והאנטארקטופלטה, אשר התגלו באנטארקטיקה ואוסטרליה, בהתאמה ושלושתם מצויים בחצי הכדור הדרומי, בו נדירים דגימות מאובנות של אנקילוזאורים.

גודלו של אנקילוזאור זה הגיע לאורך 1.8 עד 2 מטרים, כך שהיה קטן יחסית והיה בעל זנב ארוך ונוקשה בעל מבנה מחוזק מעליו. מבנה לסתותיו מעיד שהיה צמחוני שכנראה ניזון מצמחייה נמוכה בקרבת נהרות, בהם התגלה.

קישורים חיצוניים
----------------

ויקישיתוף מדיה וקבצים בנושא **סטגואורוס** בוויקישיתוף

**גלריה**:

* 
* 
* 
*
**טיפול בעור במחטים זעירות** (באנגלית:‏ (CIT) ‏Microneedling, Collagen Induction Therapy) היא שיטה לטיפול בעור, המעודדת יצירת קולגן באמצעות דקירה של העור במאות מחטים זעירות (Micro Needles). אורך המחטים נע, בדרך כלל, בין 0.15 מ"מ ל-2.5 מ"מ.

לעיתים השיטה נקראת "dermarolling" על שם המכשיר הנפוץ ליישומה - derma roller (דרמה רולר).

אופן פעולה
----------

במהלך טיפול, יוצר המכשיר מאות חרירים זעירים בשכבה המחוספסת החיצונית של העור (Stratum Corneum) מבלי לפגוע בשכבת האפידרמיס.
מחקרים הראו שהטיפול גורם לעור באזור המטופל לייצר חלבוני קולגן ואלסטין חדשים בשכבת העור הפפילארי וכן גורם ליצירת נקבוביות חדשות והגברת זרימת הדם. נמצא כי מאפיינים אלו הם בעלי השפעה חיובית על טיפולים הקשורים להקטנה של נראות צלקות, העלמת כתמי אקנה, הצערת העור וטשטוש סימני מתיחה.

אופן פעולת המכשיר מאפשר שימוש בהעברה טרנסדרמלית (דרך העור) של חומרים שונים כמו ליפו-פפטידים וחומרי אנטי אייג'ינג שונים.

שיטת טיפול
----------

טיפול במחטים ארוכות מתבצע ידי רופא דרמטולוג ונחשב להליך פשוט. לאחר הרדמה מקומית של האזור המטופל, מגלגלים את המכשיר בין 15 ל-20 פעמים בצורה מאוזנת, מאונכת ובאלכסון ליצירת כ-250 חרירים זעירים לסנטימטר מרובע בקירוב.

לאחר הטיפול מומלץ להימנע מחשיפת האזור המטופל לשמש במשך שבוע. כמו כן, ייתכן והרופא ימליץ על שימוש במשחה אנטיביוטית למשך מספר ימים. המטופל יחזור לחזור לפעילות שגרתית למחרת הטיפול.

מומלץ להקפיד על משך הפסקה של 6 שבועות לפחות בין טיפול לטיפול על מנת לאפשר לעור לייצר קולגן טבעי חדש.

קיימים גם מכשירים לשימוש ביתי, בעלי מחטים קצרות יותר.

סכנות ותופעות לוואי
-------------------

ישנם מקרים בהם מטופלים פיתחו סימנים של האדמה של העור (Erythema) באזור המטופל, אך סימנים אלו נעלמים לרוב בתוך כ-2–3 ימים מרגע הטיפול.
מלבד מקרים אלו, לא דווחו תופעות לוואי נוספות היות שהחרירים בעור הנגרמים על ידי המחטים נסגרים באופן מיידי כך שזיהומים פוסט-טיפוליים אינם מתהווים.

לקריאה נוספת
------------

* J Cutan Aesthet, Microneedling with Dermaroller. Surg. 2009 Jul-Dec; 2(2): 110–111
* Orentreich DS, Orentreich N. Subcutaneous incisionless (subcision) surgery for the correction of depressed scars and wrinkles. Dermatol Surg. 1995;21:6543–9
* Camirand A, Doucet J. Needle dermabrasion. Aesthet Plast Surg. 1997;21:48–51
* Fernandes D. Minimally invasive percutaneous collagen induction. Oral Maxillofac Surg Clin North Am. 2006;17:51–63
* Aust MC, Fernandes D, Kolokythas P, Kaplan HM, Vogt PM. Percutaneous collagen induction therapy: An alternative treatment for scars, wrinkles and skin laxity. Plast Reconstr Surg. 2008;21:1421–9
* Fernandes D, Signorini M. Combating photoaging with percutaneous collagen induction. Clin Dermatol. 2008;26:192–9
* Aust MC, Reimers K, Repenning C, Stahl F, Jahn S, Guggenheim M, et al. Percutaneous collagen induction: Minimally invasive skin rejuvenation without risk of hyperpigmentation-fact or fiction. Plast Reconstr Surg. 2008;122:1553–63

קישורים חיצוניים
----------------

ויקישיתוף מדיה וקבצים בנושא **טיפול בעור במחטים זעירות** בוויקישיתוף
* Microneedling with Dermaroller, באתר National Center for Biotechnology Information
**ירושתנו** הוא ספר שנה היוצא לאור מאז שנת תשס"ז על ידי מכון מורשת אשכנז, ומכנס מאמרים העוסקים בחקר תורת חכמי אשכנז. 

כמו מטרת המכון בכלל, מטרת הספר היא - כאמור במאמר המערכת בספר שני - "להביא לתודעת הציבור בכלל, ובני אשכנז בפרט, את ירושת "הקבלה והמעשה" שהנחילו לנו אבותינו, יופיה וטיבה בשלל גווניה".
אל הספר מצורף מדי שנה, לוח **"מנהגי בית הכנסת לבני אשכנז בארץ ישראל ובחו"ל"**.

עורכי הספר: הרב שלמה יהודה ליב הופמן, מודיעין עילית; הרב יוסף שלמה מאיר, אלעד; הרב משה דוד צ'צ'יק, ירושלים.

חברי המערכת: הרב בנימין שלמה המבורגר, בני ברק; פרופ' מאיר הילדסהיימר, בני ברק; הרב יהודה אהרן הלוי הורוויץ, ירושלים; הרב דוד הירשהוט, מודיעין עילית.

תוכן הספר מסווג לפי מדורים (רובם ככולם קבועים): רבותינו שבאשכנז (הדפסת דברי תורה של חכמי אשכנז מכתבי יד); הלכה ותוספות (מאמרים הלכתיים); עלי הגיון (מאמרים בענייני מחשבה ומוסר); תורת אמך (ענייני מנהג); תקרב רינתי (ענייני תפילה); בינת דורות (תולדות עם ישראל). 

נוסף עליהם: **והמה בכתובים** (מכתבים למערכת); **כבוא הספר** (סקירת ספרים); ולוח המנהגים הנזכר.

בחלק מהכרכים הופיע גם מדור לועזי (באנגלית). ביניהם יש לציין את חילופי המכתבים של חבר המערכת עם פרופ' ישראל אומן, אודות האיות הלועזי של מילים בלשון הקודש.

עם כותבי המאמרים במשך השנים נמנים רבנים, חוקרים תורניים ואנשי אקדמיה: הרב אביגדר נבנצל, הרב משה יהודה שלזינגר, הרב יהושע ישעיה נויבירט, הרב ברוך ויסבקר, הרב דוד צבי הילמן, פרופ' יעקב שפיגל, הרב יעקב ישראל סטל, הרב בנימין שלמה המבורגר והרב דוד קמינצקי.

קישורים חיצוניים
----------------

* ירושתנו באתר מכון מורשת אשכנז
* דיון בפורום **ספרים וסופרים** לרגל הוצאת הכרך הרביעי של **ירושתנו**
* ירושתינו באתר רמבי"ש
* **ירושתנו א**, תשס"ז, באתר היברובוקס.
* **ירושתנו ב**, תשס"ח, באתר היברובוקס.
* **ירושתנו ג**, תשס"ט, באתר היברובוקס.
* **ירושתנו ד**, תש"ע, באתר היברובוקס.
* **ירושתנו ה**, תשע"א, באתר היברובוקס.
* **ירושתנו ו**, תשע"ב, באתר היברובוקס.
* **ירושתנו - ז**, באתר אוצר החכמה
* **ירושתנו - ח**, באתר אוצר החכמה
* **ירושתנו - ט**, באתר אוצר החכמה
* **ירושתנו - י**, באתר אוצר החכמה
**סטגומסטודון** (שם מדעי: ***Stegomastodon***; מילולית: "שיני שד מקורים") הוא סוג של פיל גדול נכחד ממשפחת הגומפותריומיים, אשר חי באמריקה הצפונית, וככל הנראה גם באמריקה הדרומית, אם כי רוב המאובנים מאמריקה הדרומית משויכים לסוג נוטיומסטודון, לפני 4.9-0.03 מיליון שנה מהיום. על אף שמו, הוא איננו קשור למסטודון ממשפחת הממוטיים או לסוג סטגודון והיה קרוב יותר לגומפותריום. בסוג זה נכללו ארבעה מינים.

הסטגומסטודון היה יונק דמוי פיל בגובה 2.6 מטרים ומשקל של 4.6-5.2 טונות. היו לו חטים גדולים מאוד באורך 3.5 מטרים שהתעקלו ישר ומעט מעלה. בנוסף להם היו לסטגומסטודון שיניים טוחנות מצופות אמייל עמם לעס עשבים.

הוא שרד עד לסוף הפליסטוקן באמריקה הצפונית וייתכן שגם הדרומית. המאובנים המאוחרים ביותר שלו נמצאו בחליסקו, מקסיקו בגיל 28,000 שנה. לא ברור ממה נכחד אך ייתכן שזה נגרם כתוצאה מההתקררות של עידן הקרח או אולי מציד אנושי או תחרות קשה.

קישורים חיצוניים
----------------

ויקישיתוף מדיה וקבצים בנושא **סטגומסטודון** בוויקישיתוף

|  |  |
| --- | --- |
| מזהים טקסונומיים עריכת הנתון בוויקינתונים | 
* EOL
* GBIF
 |
**נבחרת הפלא** (בגרמנית: **Wunderteam**) הוא כינויה הציורי של נבחרת אוסטריה בכדורגל בשנות ה-30. נבחרת זו הונהגה תחת המאמן היהודי הוגו מייזל, שהוביל אותה לרצף של 14 משחקים ללא הפסד בין אפריל 1931 לדצמבר 1932. השחקנים המפורסמים מתיאס סינדלר ויוזף ביצאן שיחקו בה ויחד איתם הנבחרת הייתה לאחת הטובות בעולם בזמנה.

היסטוריה
--------

בראשית שנות ה-30 של המאה ה-20 אוסטריה הפכה לנבחרת הטובה בעולם. היא הונהגה תחת הוגו מייזל וביחד עם המאמן האנגלי ג'ימי הוגאן, שעבד גם כן בווינה, פיתח מייזל שיטה ששמה דגש על הימנעות ממסירת הכדור במסירה דרך האוויר ובמקום זאת למסור אותו על הקרקע.

לפני מונדיאל 1934 הנבחרת רשמה ניצחונות מרשימים על יריבותיהן, ובהם 0–5 ו-0–6 על גרמניה, ניצחון 0–6 על שווייץ וניצחון 2–8 נגד הונגריה. בשנת 1932 זכתה בגביע מרכז אירופה, הטורניר שקדם ליורו, עם ניצחון   
 2–4 נגד איטליה. הזכייה בתואר זה הפכה אותה לאחת הפייבוריטיות לזכות גם במונדיאל הקרוב.

### מונדיאל 1934

הרכב הנבחרת (בלבן) במשחק נגד צרפת במונדיאל 1934
כמו "נבחרת הזהב" של הונגריה שכמעט וזכתה במונדיאל 1954, בסופו של דבר גם היא, לא הניפה את הגביע על אף המשחק היפה. אוסטריה עברה את צרפת והונגריה בשמינית ורבע הגמר בזכות ניצחונות 2–3 (בהארכה) ו-1–2 בהתאמה. בחצי הגמר אוסטריה התמודדה מול המארחת איטליה בתנאי מזג אוויר גרועים שהגבילו את הנעת הכדור האופיינית שלהם. הם הפסידו להם 1–0 משער של אנריקה גואיטה, אך באותו המהלך של השער קדמה עבירה של ג'וזפה מאצה על השוער האוסטרי פטר פלאצר ולא הייתה תגובה מצידו של השופט השוודי איוואן אקלינד. חלומה של אוסטריה נסוג ממנה ובמשחק על המקום השלישי הפסידו 3–2 לגרמניה ובכך סיימו במקום הרביעי. אחרי סיום הטורניר היו טענות כי אקלינד שוחד על ידי המארחים ושבחצי הגמר היה לאורח של הרודן הפשיסטי בניטו מוסוליני.

### סופה של הנבחרת

מותו של מייזל בשנת 1937 סימן את תחילת סופה של הנבחרת. אוסטריה העפילה למונדיאל 1938 אך בעקבות האנשלוס המדינה סופחה לגרמניה הנאצית, ומסיבות פוליטיות דרשו גורמים גרמנים כי חלק מן שחקני אוסטריה יעברו לשחק לצד נבחרתם. גרמניה הנאצית לא הצליחה לעמוד בציפיות והודחה כבר בשמינית הגמר נגד שווייץ. כוכב נבחרת הפלא, מתיאס סינדלר, החליט שלא לשחק עבורם ונמצא מת בביתו בשנת 1939, בנסיבות שנדונו מאז.

### השפעתה על הטוטאל פוטבול

נבחרת הפלא נחשבת לראשונה ששיחקה בשיטת הטוטאל פוטבול. לא במקרה השחקן האוסטרי המוכשר ארנסט האפל היה מאמן בהולנד בסוף שנות ה-60 ותחילת ה-70. במונדיאל 1978 הוביל את הולנד עד למקום השני והנבחרת דגלה בטוטאל פוטבול.

הערות שוליים
------------

1. ↑  המוח היהודי הוא עגול: האיש שהמציא את הכדורגל האירופי, מתוך אתר "הארץ".

| נבחרות הכדורגל של אירופה (אופ"א) |
| --- |
| 

|  |
| --- |
| אוסטריה • אוקראינה • אזרבייג'ן • איטליה • איי פארו • איסלנד • אירלנד • אלבניה • אנגליה • אנדורה • אסטוניה • ארמניה • בולגריה • בוסניה והרצגובינה • בלארוס • בלגיה • גאורגיה • גיברלטר • גרמניה • דנמרק • הולנד • הונגריה • ויילס • טורקיה • יוון • ישראל • לוקסמבורג • לטביה • ליטא • ליכטנשטיין • מולדובה • מונטנגרו • מלטה • מקדוניה הצפונית • נורווגיה • סן מרינו • סלובניה • סלובקיה • ספרד • סקוטלנד • סרביה • פולין • פורטוגל • פינלנד • צ'כיה • צפון אירלנד • צרפת • קוסובו • קזחסטן • קפריסין • קרואטיה • רומניה • רוסיה • שוודיה • שווייץ |

 |
**מריון א. היי** (באנגלית: **Marion E. Hay**; ‏9 בדצמבר 1865 – 21 בנובמבר 1933) היה פוליטיקאי אמריקאי, שכיהן כמושל וושינגטון בין השנים 1909–1913 ולפני כן כסגן המושל למשך כחודשיים. היי היה חבר המפלגה הרפובליקנית.

ביוגרפיה
--------

היי נולד במחוז אדמס שבמדינת ויסקונסין. הוא למד במכללת ביילס לעסקים מסחריים השוכנת בעיר דאביוק (Dubuque) שבאיווה. ב-16 בינואר 1887, בעיירה ג'קסון במחוז אדמס שבוויסקונסין, נישא לליזי ל. מיור ולזוג נולדו ששה ילדים: ריימונד מ. מון מ. אדוארד מ. ברוס מ. ראנס מ. קתרין ג'. ומרגרט.

בשנת 1888 עבר היי לטריטוריית וושינגטון, שם פתח חנות בדייבנפורט, והיה לבעלים של חווה חקלאית לגידול חיטה במזרח וושינגטון וקנדה. ב-1889 עבר לווילבור, וכיהן במשך שתי תקופות כהונה כראש עיריית וילבור בין השנים 1898 ל-1902, וכן כיושב ראש המפלגה הרפובליקנית במחוז לינקולן, והיה ציר מחליף בוועידה הרפובליקנית הלאומית במהלך הבחירות לנשיאות ארצות הברית 1900. ב-1908 עבר לספוקיין.

ב-1908 נבחר היי לסגן מושל וושינגטון, וכעבור חודשיים בלבד נהפך למושל וושינגטון בעקבות מותו של המושל סמואל קוסגרוב. הוא החל את כהונתו כמושל במרץ 1909. הוא מילא את שארית כהונתו של קוסגרוב ועזב את התפקיד בראשית ינואר 1913. תוך התמקדות בשחיתות שלטונית בממשלת המדינה, הוא כינס מושב מיוחד של בית המחוקקים המדינתי כדי לחקור ולהדיח פקידי מדינה שסרחו. בתקופת כהונתו, חוקקו חוק פיצויי הפועלים וזכויות הבחירה לנשים.

לאחר שהפסיד בבחירות לתפקיד המושל בשנת 1912, שב היי לנהל את עסקיו האישיים ואת אחזקותיו הפרטיות, והיה יו"ר תאגיד האשראי החקלאי האזורי של המחוז ה-12 במדינת וושינגטון.

ב-21 בנובמבר 1933 נפטר כתוצאה מהתקף לב, ונקבר במאוזוליאום בפארק ריברסייד שבספוקיין.

קישורים חיצוניים
----------------

ויקישיתוף מדיה וקבצים בנושא **מריון היי** בוויקישיתוף
* מריון היי, באתר "Find a Grave" (באנגלית)

הערות שוליים
------------

1. ↑  "Ex-Governor Hay Dies in Spokane". Daily Capital Journal. November 21, 1933. p. 1. Retrieved September 25, 2015 – via Newspapers.com. open access

|  |  |
| --- | --- |
| בקרת זהויות עריכת הנתון בוויקינתונים | 
* LCCN: n87836801
* SNAC: w6sr06cz
* VIAF: 1532387
* WorldCat: lccn-n87836801

 |
**מישל פרננדס באסטוס** (בפורטוגזית: **Michel Fernandes Bastos**; נולד ב-2 באוגוסט 1983, פלוטאס) הוא כדורגלן עבר ברזילאי ששיחק בעמדת הקשר.

קריירה
------

באסטוס החל את הקריירה שלו בקבוצת עיר הולדתו ולפני שעבר להולנד, שיחק בפיינורד. בהולנד הוא שיחק עבור אקסלסיור רוטרדם, ולאחר תקופה הוא החליט לחזור לברזיל, שם הצטרף לאתלטיקו פרנאאנסה. הוא שיחק עבור גרמיו ועבור פיגיירנסה לפני שחזר לאתלטיקו פאראנס. לאחר תקופה קצרה בברזיל, הוא החליט לחזור לאירופה.

בשנת 2006 הצטרף למועדון הצרפתי ליל. את הופעת הבכורה שלו הוא עשה במשחק הראשון של עונת 2006/2007 נגד סטאד רן הוא שיחק במשחק 65 דקות ואז הוחלף. במשחק זה נצחה ליל את סטאד רן 2-1.

ב-15 ביולי 2009, הודיע נשיא ליל מישל סידוק כי הקבוצה מסכימה ל-18 מיליון האירו שהציעה אולימפיק ליון עבור באסטוס. ב-16 ביולי באסטוס עבר בהצלחה את הבדיקות הרפואיות והוא חתם על חוזה עם ליון לארבע שנים, השחקן השני שהגיע באותו קיץ אחרי באסטוס הוא השחקן הארגנטינאי ליסנדרו לופז שהגיע מפורטו. באסטוס הבקיע את שערו הראשון במדי ליון בשלב הבתים של ליגת האלופות נגד אנדרלכט, במשחק בו ניצחה ליון 1-5.

לאחר עונה מצוינת בליל, זומן באסטוס לסגל נבחרת ברזיל וב-27 באוקטובר 2009 ערך את הופעת הבכורה שלו בנבחרת במשחק ידידות נגד אנגליה. ב-2 ביוני 2010 כבש את שערו הראשון במדי ברזיל במשחק הכנה למונדיאל 2010 נגד זימבבואה.

ב-29 בינואר 2013 הושאל לעונה וחצי לשאלקה 04. ב-2 באוגוסט 2013 חתם באסטוס באל-עין מאיחוד האמירויות, ולאחר כחצי שנה במדי הקבוצה הושאל לרומא האיטלקית. 

ב-13 באוגוסט 2014 חתם בקבוצה סאו פאולו ממולדתו ברזיל לעונה אחת. ב-31 בדצמבר 2016 חתם לשנתיים בפלמיירס.

ב-28 באפריל 2018 הושאל לקבוצה רסיפה מליגת העל הברזילאית.

תארים
-----

אולימפיק ליון
* הגביע הצרפתי (1): 2011/2012
* הסופר קאפ הצרפתי (1): 2012

קישורים חיצוניים
----------------

ויקישיתוף מדיה וקבצים בנושא **מישל באסטוס** בוויקישיתוף

* פרופיל, באתר Transfermarkt
* פרופיל, באתר Fussballdaten.de (בגרמנית)
* פרופיל, באתר Soccerway
* פרופיל, באתר WorldFootball.net
* פרופיל, באתר National Football Teams
* פרופיל, באתר FootballDatabase.eu
* מור מרקוס, היורש של רוברטו קרלוס, באתר ONE‏, 8 ביוני 2010

| **נבחרת ברזיל – מונדיאל 2010** |
| --- |
| 1 ז'וליו סזאר • 
2 מאייקון • 
3 לוסיו • 
4 חואן • 
5 פליפה מלו • 
6 באסטוס • 
7 אלאנו • 
8 ז'ילברטו סילבה • 
9 לואיס פביאנו • 
10 קאקה • 
11 רוביניו • 
12 גומש •
13 דניאל אלבס • 
14 לואיזאו •
15 טיאגו סילבה •
16 ז'ילברטו •
17 ז'וזואה •
18 רמירס •
19 ז'וליו בפטיסטה •
20 קלברסון •
21 נילמר •
22 דוני •
23 גראפיטה •
מאמן: דונגה | ברזילברזיל |
פירוש נוסף ערך זה עוסק בסרט משנת 1931. אם התכוונתם למשמעות אחרת, ראו מריוס (פירושונים).

**מריוס** (בצרפתית: **Marius**) הוא סרט משנת 1931 בבימויו של אלכסנדר קורדה המבוסס על מחזה בשם זה. המחזה, מאת מרסל פניול, הוא חלק מטרילוגיה הכוללת גם את המחזות "סזאר" (אביו של מריוס) ו"פאני" (ארוסתו לשעבר)

עלילה
-----

מריוס הוא בנו בן ה-23 של סזאר (מילולית: קיסר), בעל בית קפה על שפת הים ליד נמל מרסיי. מריוס, המשועמם מחייו כמלצר, מטפח רצון לצאת לים ולעולם הגדול בספינה ולזנוח את החיים הפשוטים והחד גוניים של משפחתו. כאשר מגיע אדם בשם פנייס ומציע נישואין לחברתו מילדות של מריוס, פאני, מגלים השניים שהם מאוהבים. אולם, לאחר שמריוס מגלה לפאני את שאיפותיו לצאת לחיי ספן, מסרבת פאני לחיות חיי "אלמנת-קש", הממתינה תדיר על הרציף לחזרתו של בעלה מן הים. כאשר מתגלה העובדה ששני הצעירים קיימו יחסי מין, כופים עליהם אביו של מריוס ואמה של פאני להנשא. בעיצומן של ההכנות לחתונה, שוקע מריוס בדכדוך בשל חלום-חייו הנגוז. פאני, המודעת למצבו, מעודדת אותו לעזוב, מסיחה את דעת אביו ומאפשרת לו לחמוק לספינה העוזבת את הנמל.

ראו גם
------

* פאני (סרט, 1961)

קישורים חיצוניים
----------------

* "מריוס", במסד הנתונים הקולנועיים IMDb (באנגלית)
* "מריוס", באתר נטפליקס
* "מריוס", באתר AllMovie (באנגלית)
* "מריוס", באתר Rotten Tomatoes (באנגלית)
* "מריוס", באתר Box Office Mojo (באנגלית)
* "מריוס", במסד הנתונים הקולנועיים KinoPoisk (ברוסית)
* וידאו של הסרט (בצרפתית)

|  |  |
| --- | --- |
| בקרת זהויות עריכת הנתון בוויקינתונים | 
* LCCN: no2017092577
* WorldCat (עם LCCN): no2017-092577

 |
פירוש נוסף ערך זה עוסק בשנת התנדבות. אם התכוונתם לפירוש אחר, ראו שינשין (פירושונים).
טקס הוקרה למתנדבי שנת שירות לשנת ה'תשע"ז באגף הטקסים של בית הנשיא. במרכז נשיא המדינה ראובן ריבלין, יולי 2017
**שנת שירות** (לעיתים מכונה בראשי התיבות **ש"ש**, שין-שין) היא שנת התנדבות בקהילה, המתבצעת על ידי צעירים ישראלים לפני גיוסם לצה"ל. מתנדבי שנת השירות מתנדבים במספר מסגרות כמו פנימיות שונות בארץ, כפר נוער, בית ספר שדה, כמדריכים וככלי עזר חינוכי, בסניפי תנועות הנוער, במועדוניות, בבתי ספר, בארצות הברית ואירופה (מטעם הסוכנות היהודית), בקיבוצים שונים ברחבי הארץ, ביישובי פריפריה חברתית-כלכלית ובשכונות מצוקה בערים.

שנת השירות נעשית לפני הגיוס לצה"ל ואינה מחליפה אותו, בניגוד לשירות לאומי שמתבצע כתחליף לגיוס. בשנים 2014–2015 היו בישראל כ-3,000 מתנדבי שנת שירות בכל רחבי הארץ שהתנדבו במסגרות של תנועות הנוער השונות, ארגונים, תנועות התיישבות ועוד.

צה"ל מאפשר למספר מוגבל של מתנדבים בכל שנה לדחות את גיוסם בשנה כדי לבצע שנת שירות.

ראו גם
------

* קומונר
* שליח שנת שירות

קישורים חיצוניים
----------------

* שינשינים - אתר המוקדש כולו לנושא שנת השירות
* עדו אבגר, ‏שנת שירות – הסדרה ותקצוב, באתר מרכז המחקר והמידע (ממ"מ) של הכנסת, 21 ביולי 2015
* שיחות עם שינשינים לפני גיוס, באתר "כנס מדיה" מירב ראון, 18 ביולי 2021

הערות שוליים
------------

1. ↑  עדו אבגר, ‏שנת שירות – הסדרה ותקצוב, באתר מרכז המחקר והמידע (ממ"מ) של הכנסת, 21 ביולי 2015
אין לבלבל עם אין לבלבל ערך זה, העוסק ברכס הרים בארץ וילקס שבאנטארקטיקה, עם הערך "פסגת לונג (אנטארקטיקה)", העוסק בהר בארץ אלזוורת' שבאנטארקטיקה.

**גבעות לונג** (באנגלית: **Long Hills**) הם קבוצה של גבעות ותצורות סלעים בהרי הורליק (המהווים חלק מההרים הטראנס-אנטארקטיים), בארץ וילקס שבאנטארקטיקה.

אורכו של רכס הגבעות 11 קילומטרים.

הגבעות ממוקמות באמצע המרחק שבין רכס ויסקונסין לרכס אוהיו, שבהרי הורליק.

נקודת נק היא הקצה הצפוני של גבעות לונג.

היסטוריה
--------

### גילוי ומיפוי הגבעות

הגבעות מופו לראשונה על ידי הסקר הגאולוגי של ארצות הברית, בהתבסס על סקרים על הקרקע, ועל תצלומי אוויר שצולמו על ידי צי ארצות הברית בין השנים 1958–1960.

### מקור השם

שמן של הגבעות ניתן להן על ידי הוועדה המייעצת לשמות אנטארקטיים.

הגבעות נקראות על שמו של ויליאם אי. לונג (William E. Long), גאולוג במשלחת חציית הרי הורליק (אשר חקרה את הרי הורליק בעונת המחקר (הקיץ האנטארקטי) 1958–1959), וכן היה חבר במשלחת אוניברסיטת אוהיו להרי הורליק בעונת המחקר 1960– 1961 ובעונת המחקר 1961–1962.

לקריאה נוספת
------------

• Gunter Faure, Teresa M. Mensing, **The Transantarctic Mountains: Rocks, Ice, Meteorites and Water**, P 201
• Gunter Faure, J. G. Murtaugh, and R. J. E. Montigny, **The geology and geochronology of the basement complex of the central Transantarctic Mountains**, Canadian Journal of Earth Sciences • 1 June 1968 •

קישורים חיצוניים
----------------

* גבעות לונג באתר הסקר הגאולוגי של ארצות הברית
* גבעות לונג באתר הגאזט האנטארקטי המשווה SCAR של ממשלת אוסטרליה
* תצלום לוויין של אזור גבעות לונג
* מחשבון מרחקים - המרחק מגבעות לונג לאתרים סמוכים

הערות שוליים
------------

1. 1 2 3 4 5 6 7 8 9  מידע גאוגרפי והיסטורי
**נתרן פחמתי** (בלעז: **סודיום קרבונט, Sodium Carbonate**), הידוע גם כפחמת הנתרן, נתרן קרבונט או "סודה לכביסה", הוא מלח נתרני שנוסחתו הכימית Na2CO3. פחמת הנתרן נפוץ בשימוש יומיומי בעיקר כמרכך מים. ניתן להפיקו מאפר של צמחים מסוימים או, באופן מלאכותי, ממלח ואבן גיר, בתהליך הנקרא תהליך סולווה.

שימושים
-------

הנתרן הפחמתי משמש בעיקר כמרכך מים בתהליך הכביסה, ולכן מכונה לעיתים **סודה לכביסה**. כאשר לא משתמשים בנתרן הפחמתי, נדרשים דטרגנטים נוספים על מנת לספוג את יוני המגנזיום והסידן החופשיים במי הכביסה. כמו כן, סודה לכביסה משמשת כמסיר יעיל לכתמי שומן ואלכוהול.

שימוש נוסף וחשוב לנתרן הפחמתי הוא בייצור זכוכית: כאשר מחממים נתרן פחמתי עם סיליקה וסידן פחמתי לטמפרטורות גבוהות, ולאחר מכן מקררים במהירות, נוצרת הזכוכית הנפוצה ביותר, הידועה בשם זכוכית סודה (Soda-lime glass).

בזכות בסיסותו של הנתרן הפחמתי הוא משמש לעיתים כבסיס בתהליכים הדורשים ויסות. לדוגמה, הוא משמש כווסת pH בתהליך פיתוח תמונות. באופן דומה, פעמים רבות משתמשים בנתרן הפחמתי בברכות, כאשר יש צורך לבטל את החומציות של הכלור.

הנתרן הפחמתי משמש גם בתור אלקטרוליט בתהליכים כימיים, בזכות מוליכותו הטובה בתהליך האלקטרוליזה.

### ריכוך מים

מים קשים אפשר לרכך באמצעות סודיום קרבונט בהתאם לריאקציות הבאות:

{\displaystyle {\ce {Ca^2+ + CO3^2- -> CaCO3}}}
{\displaystyle {\ce {Ca^2+(aq) + Na2CO3(aq) -> CaCO3(s) + 2Na+(aq)}}}

{\displaystyle {\ce {Mg^2+(aq) + Na2CO3(aq) -> MgCO3(s) + 2Na+(aq)}}}
כתוצאה מריאקציות אלה המים לא מכילים יותר יונים של סידן ומגנזיום הגורמים לקשיות המים. הם מוחלפים על ידי יוני הנתרן.

ראו גם
------

* תהליך סולווה
* סידן פחמתי
* נתרן ביקרבונט (סודה לשתייה)

קישורים חיצוניים
----------------

| מיזמי קרן ויקימדיה |
| --- |
| ויקימילון ערך מילוני בוויקימילון: **סודה לכביסה** |
| ויקישיתוף תמונות ומדיה בוויקישיתוף: **נתרן פחמתי** |

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007556741805171
* GND: 4171245-6
* LCCN: sh2003005847

 |
**נתרן ציאניד** הוא תרכובת אנ-אורגנית שנוסחתה היא NaCN (נתרן ופחמן קשורים בקשר יוני והפחמן קשור בקשר משולש לאטום חנקן).
הנתרן ציאניד היא חומר מוצק (בטמפרטורת החדר) ולבן המסיס במים בנוסף לנתרן ציאניד יש זיקה למתכות מה שמוביל לרעילות של חומר זה.  

כאשר החומר בא במגע עם חומצה נוצר מימן ציאניד לדוגמה:HCl+NaCN→ NaCl+HCN.

כימיה
-----

נתרן ציאניד מופק על ידי תגובה בין נתרן הידרוקסידי ומימן ציאניד: HCN + NaOH → NaCN + H2O ובתגובה בין נתרן אמיד לפחמן (תגובה זו מתרחשת בטמפרטורה גבוהה): NaNH2+ C → NaCN + H2.  

יצורו של הנתרן ציאניד נאמד בכ 500,000 טון בשנה,   

ורוב שימושו הולך לכריית זהב שם משתמשים בו לחילוץ הזהב והמתכות היקרות
בתגובה הבאה:4Au + 8 NaCN + O2 + 2 H2O → 4 Na[Au(CN)2] + 4 NaOH  

הנתרן ציאניד הוא בסיס חזק אשר מגיב באלימות במגע עם חומצות ומים ועלול להתפוצץ כאשר הוא מחומם.

אמצעי זהירות
------------

נתרן ציאניד, כמו ציאנידים אחרים, מסוכן לבריאותם של בני האדם וחשיפה אליו עלולה להיות קטלנית - הוא משפיע בעיקר על מערכת העצבים ומערכת ההובלה. מעבר לכך הוא בסיס חזק אשר עלול לגרום לנמק.

קישורים חיצוניים
----------------

ויקישיתוף מדיה וקבצים בנושא **נתרן ציאניד** בוויקישיתוף

|  |  |
| --- | --- |
| בקרת זהויות עריכת הנתון בוויקינתונים | 
* GND: 4292884-9

 |
מרגריט השנייה
**מרגריט השנייה, רוזנת פלנדריה** (**Marguerite II de Flandre** או **Marguerite de Hainaut**;‏ 2 ביוני 1202 - 10 בפברואר 1280) הייתה בתם הצעירה של בלדווין התשיעי, רוזן פלנדריה (שהיה גם רוזן אנו בשם בלדווין השישי) ושל מארי משמפאן.

ביוגרפיה
--------

אביה יצא למסע הצלב הרביעי לפני לידתה, ואמה הצטרפה אליו שנתיים לאחר מכן. אחרי מות אמה ב- 1204 ומות אביה בשנה שלאחריה, מרגריט ואחותה הבכורה ז'אן הועברו להשגחתו של דודן, פיליפ מנאמור עד 1208 כאשר העביר אותן לחצרו של פיליפ השני, מלך צרפת.

ב-1212, בהסכמתו של פיליפ השני, מלך צרפת מרגריט נישאה ל בושאר הרביעי מאוון, שהיה מושל אנו ואשר בתוקף תפקידו זה שימש כאפוטרופוס וכמורה של מרגריט. אחותה ז'אן, שהתקנאה במרגריט על כך שנישואיה הבטיחו לה ירושה גדולה, ניסתה לבטל נישואים אלה בטענה שמרגריט הייתה בת עשר שנים בלבד, ולכן לא היה בכוחה להשלים את נישואיה. מבלי לחקור הרבה בדבר, האפיפיור אינוקנטיוס השלישי גינה את נישואיה של מרגריט, אם כי לא ביטל אותם.

בושאר ומרגריט המשיכו בחייהם המשותפים והביאו לעולם שלושה ילדים, אך ז'אן לא ויתרה והביאה למעצרו של בושאר ב- 1219. הוא שוחרר ב-1221 בתנאי שיסכים להיפרד ממרגריט. ז'אן שכנעה את מרגריט להינשא לגיום השני מדאמפייר, שהיה אציל משמפאן. מנישואים אלה נולדו שני בנים: גיום וגי דה דאמפייר (מאוחר יותר, גי דה דאמפייר, רוזן פלנדריה). עם מותה של ז'אן ב-1244, מרגריט הפכה לרוזנת פלנדריה ולרוזנת אנו.

מצב זה גרם לשערורייה משום שמרגריט הייתה עדיין נשואה לבושאר. פרץ מאבק בין שני הבעלים בדבר חוקיותם של הילדים - מאבק שנמשך עשרות שנים וגרם למלחמות הירושה של רוזנות פלנדריה ושל רוזנות אנו. ב-1246, לואי התשיעי, מלך צרפת, ששימש כבורר בין הצדדים, נתן לילדיו של גיום השני מדאמפייר את הזכות לרשת את רוזנות פלנדריה, ולילדיו של בושאר הרביעי מאוון את הזכות לרשת את רוזנות אנו.

ב-1253 התעוררו שוב בעיות: ז'אן הראשון, רוזן אנו, שהיה בנו בכורו של בושאר, שכנע את ויליאם השני, רוזן הולנד וזיילנד לכבוש את רוזנות אנו וחלקים של רוזנות פלנדריה שהיו סמוכים לגבולות האימפריה הרומית הקדושה. התפתחה מלחמת אזרחים שבסופה בקרב ואלקרן כוחותיו של ז'אן הראשון, רוזן אנו הביסו את אלה של בני משפחת דאמפייר ולקחו אותם בשבי.

קישורים חיצוניים
----------------

ויקישיתוף מדיה וקבצים בנושא **מרגריט השנייה, רוזנת פלנדריה** בוויקישיתוף

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007460097205171
* BnF: cb13188954r (data)
* GND: 120723875
* ISNI: 0000 0003 8170 2129
* LCCN: n98041830
* NTA: 375435298
* SUDOC: 035428678
* VIAF: 261991328
* WorldCat: lccn-n98041830

 |
**מישל דה סרטו** (בצרפתית: **Michel de Certeau**; ‏17 במאי 1925 – 9 בינואר 1986) היה כומר ישועי, פילוסוף וסוציולוג, מגדולי התאורטיקנים בצרפת במאה ה-20. במחקריו שילב בין היסטוריה, מדעי החברה, חקר דתות וחקר השיח.

ביוגרפיה
--------

מישל דה סרטו נולד ב-1925 בשאמברי, סבואה. הוא רכש חינוך אקלקטי כחלק ממסורת מימי הביניים. לאחר מכן למד באוניברסיטה של גרנובל, ליון, ומשם קיבל תארו בקלאסיקה ופילוסופיה ולמד את יצירותיו של פייר פארב. לאחר מכן דה סרטו התחנך חינוך דתי בעיר ליון והצטרף למסדר הישועי, בשנת 1950, והוכשר לכמורה בשנת 1956. בהמשך לשנת הסמכתו היה מצוות מייסדי כתב העת "Christus"', שבו היה פעיל רוב חייו. ב-1960 קיבל את תואר הדוקטורט שלו בסורבון.

הפילוסופיה של דה סרטו ופועלו
----------------------------

דה סרטו התעניין בפרקטיקות שמלוות את חיי היום יום. על ידי הזרה של סיטואציות יום יומיות, הוא בחן קשרים שמתקיימים בין תופעות. דה סרטו התבונן על מעשים שגרתיים – החל בהליכה ברחוב ונסיעה ברכבת, דרך קנייה במכולת, הצבעה בקלפי ועד לאשפוז בבתי-חולים, גסיסה ומוות – והצביע על דפוסים שחוזרים על עצמם ויוצרים את האופן שבו הפרקטיקות מרכיבות את פסיפס החיים. על פי הסברו של דה סרטו, ביום יום מתגלה חכמה רבה ולכן לא ניתן להכניסו למסגרות מִשְמוּע (signification).

בספרו "המצאת היומיום" דה סרטו הציג זאת כך: "למרות שהמסלולים מורכבים ממלים הלקוחות משפות מקובלות (זו של הטלוויזיה, של העיתון, של הסופרמרקט או של שרשרת מוזיאונים) ולמרות שהמלים נשארות כפופות לתחביר נתון מראש (לוחות זמנים ארעיים, סדרים פרדיגמטיים של מקומות וכר), המסלולים מתווים תחבולות של אינטרסים אחרים ושל תשוקות שאינן נקבעות על ידי המערכות שבהן הן מתפתחות" (de Certeau 1974a, 1974b).

השימוש בפרקטיקה יום יומית משרת לדעתו צורות התנגדות לתרבות השלטת. דה סרטו טען שהיות ואין התנגדות מוחלטת לתרבות המרכזית, נוצרים תמיד ובאופן עקבי שימושים מניפולטיביים בתוצריה. לפיכך הפרקטיקה של היום יום פועלת כמכניזם של התקוממות. מיקרו-התנגדות לכוח שמופעל בחברה נוצר, אליבא דדה סרטו, על ידי קריאה מעוותת בטקסטים קאנוניים, צריכה-יצרנית, יצירת אגדות על ידי בריקולאז' וכדומה, בצורה שמאפשרת התחמקות מהסדר התרבותי השולט.

לצד אישים ואסכולות כמישל פוקו, פייר בורדייה, ז'ק דרידה וחברי אסכולת פרנקפורט, דה סרטו נחשב לאחד מראשי המדברים בחקר השיח ובתאוריה הביקורתית. חידושו של דה סרטו היה בכך שהוא תיאר מנגנונים של אנטי-משמעת שנוצרים על ידי אלו שלכודים בתוך השיח הממשמע. פרקטיקות נוגדות משמעת פועלות למעשה בתוך המבנים הטכנוקרטיים והן מתפקדות כמעין וירוס שחודר לתא של אורגניזם ומשנה את דרכי פעולתו. לפי דה סרטו, אופן ההתנגדות של היום יום חשוב וחזק יותר לאין ערוך מאשר התמורות שחלות בחברה דרך מהפכות.

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007313641205171
* BIBSYS: 90080344
* BNE: XX1116261
* BnF: cb11895772j (data)
* CiNii: DA01660923
* GND: 118870831
* ICCU: CFIV072418
* ISNI: 0000 0001 2132 6104
* LCCN: n82144576
* LNB: 000200122
* MusicBrainz: 0b05f049-da8f-471c-86eb-05a8e7374c30
* NDL: 00435604
* NKC: js20020722024
* NLA: 36105111
* NLK: KAC199604712
* NSK: 000301808
* NTA: 07390984X
* RERO: 02-A003091380
* SELIBR: 181292
* SNAC: w61s8xr4
* SUDOC: 026774747
* Trove: 1213069
* ULAN: 500252015
* VcBA: 495/380725
* VIAF: 51687040
* WorldCat: lccn-n82144576

 |
**מרגריט מצרפת, דוכסית ברי** (בצרפתית: **Marguerite de France**; ‏ 5 ביוני 1523 - 15 בספטמבר 1574), הייתה בתו של פרנסואה הראשון, מלך צרפת ואשתו של אמנואלה פיליברטו, דוכס סבויה.

ביוגרפיה
--------

מרגריט נולדה בשאטו סן-ז'רמן-א-ליי, לפרנסואה הראשון, מלך צרפת ולקלוד, נסיכת צרפת, בתם של לואי השנים עשר, מלך צרפת ואן מברטאן. מרגריט הייתה קרובה מאוד לדודתה מרגריט מנווארה ולגיסתה קטרינה דה מדיצ'י.

לקראת סוף שנת 1538 סיכמו אביה וקרל החמישי, קיסר האימפריה הרומית הקדושה, שמרגריט תתחתן עם בנו של קרל - פיליפ מאוסטריה, אולם בסופו של דבר ההסכם בוטל והנישואים לא התקיימו. ב-29 באפריל 1550 קיבלה מרגריט את התואר דוכסית ברי.

בשלום קאטו-קמברזי שנחתם בשנת 1559 בין צרפת לספרד, סוכם על החזרת דוכסות סבויה לאמנואלה פיליברטו, דוכס סבויה, ועל נישואיו עם מרגריט. ב-30 ביוני אותה שנה נפצע אחיה אנרי השני, מלך צרפת באורח קשה, במהלך תחרויות אבירים שהתקיימו במהלך חתונת בתו אליזבת דה ולואה, נסיכת צרפת לפליפה השני, מלך ספרד כפי האמור בחוזה. בעקבות כך נערך טקס החתונה של מרגריט בכנסייה קטנה סמוכה ב-9 ביולי בהשתתפות אורחים מעטים, ולמחרת מת אנרי השני מהרעלת דם. למרגריט ובעלה נולד רק ילד אחד - קרלו אמנואלה הראשון, דוכס סבויה, וב-15 בספטמבר 1574 מתה מרגריט בארמונה בטורינו.

אילן יוחסין
-----------


|  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- |
| ז'אן, רוזן אנגולם |   | מרגריט דה רואן |   | פיליפו השני, דוכס סבויה |   | מרגריט מבורבון |   | שארל הראשון, דוכס אורליאן |   | מריה מקלווה |   | פרנסואה השני, דוכס ברטאן |   | מרגריט מפואה |
|   |   |   |   |   |   |   |   |
|   |   |   |   |   |   |   |   |   |   |   |   |   |   |   |   |   |   |   |   |   |   |   |   |   |   |   |   |   |   |   |   |   |
|
|   |   | שארל, רוזן אנגולם |   |   |   |   |   | לואיזה, נסיכת סבויה |   |   |   |   |   | לואי השנים עשר, מלך צרפת |   |   |   |   |   | אן מברטאן |   |
|   |   |   |   |   |   |   |   |   |   |   |   |
|   |   |   |   |   |   |   |   |   |   |   |   |   |   |   |   |   |   |   |   |   |   |   |   |   |   |   |
|
|   |   |   |   |   |   | פרנסואה הראשון, מלך צרפת |   |   |   |   |   |   |   |   |   |   |   |   |   | קלוד, נסיכת צרפת |
|   |   |   |   |   |   |   |   |   |   |   |   |   |   |
|   |   |   |   |   |   |   |   |   |   |   |   |   |   |   |   |   |
|
|   |   |   |   |   |   |   |   |   |   |   |   |   |   | **מרגריט מצרפת, דוכסית ברי** |
|

קישורים חיצוניים
----------------

ויקישיתוף מדיה וקבצים בנושא **מרגריט מצרפת, דוכסית ברי** בוויקישיתוף

|  |  |
| --- | --- |
| בקרת זהויות עריכת הנתון בוויקינתונים | 
* BNE: XX1240965
* GND: 143373161
* ICCU: SBNV047313
* ISNI: 0000 0001 2247 1936
* LCCN: n2006027171
* SUDOC: 071561900
* VIAF: 172230640
* WorldCat: lccn-n2006027171

 |
**אורניתומימואידס** (שם מדעי: ***Ornithomimoides***; מילולית: "מחקה אורניתומימוס") הוא סוג של דינוזאור תרופוד ממשפחת האבליזאוריים אשר חי בהודו של סוף הקרטיקון בגיל המאסטריכט לפני 70 עד 66 מיליון שנה. הוא סווג ב-1933 בידי החוקר הגרמני פרידריך פון הינה (אנ'). כיום רואים בסוג טקסון מוטל בספק. את שמו קיבל עקב הדמיון לדינוזאור אורניתומימי.

דינוזאור זה היה בעל ממצאים בודדים והוא הכיל שני מינים: *O. barasimlensis*, אשר ידוע מחמש חוליות גב ו-*O. mobilis*, אשר ידוע מארבע חוליות קטנות יותר, שניהם התגלו באותו אזור ליד ג'אבלפור, מאדהיה פרדש שבצפון הודו.

אם היה זה דינוזאור תקף הוא היה קרוב לקרנוטאורוס ולאבליזאורוס, ולפי השוואה של החוליות הגיע לאורך של 6.2 עד 9 מטרים והיה טורף-על מרשים באזור חיותו שניזון כנראה מדינוזאורים אחרים, שאר זוחלים או מנבלות. עם זאת הוא נכחד לפני 66 מיליון שנה בהכחדת הקרטיקון הגדולה לצד שאר הדינוזאורים.

קישורים חיצוניים
----------------

ויקישיתוף מדיה וקבצים בנושא **אורניתומימואידס** בוויקישיתוף

|  |  |
| --- | --- |
| מזהים טקסונומיים עריכת הנתון בוויקינתונים | 
* GBIF
 |